Тахана муха ду Нохчийчохь нохчийн мотт хьехар, цуьнах пачхьалкхан хьаьрмашкахь, юкъараллехь а пайдаэцар? НР-н Куьйгалхочо Р.А.Кадыровс шен Буьйраца д1акхайкхина «Нохчийн меттан Де» — апрель беттан 25-г1а де. Т1еэцна НР-чу меттанийн хьокъехь Закон. Нохчийн а, оьрсийн а меттанаш пачхьалкхан хилар ч1аг1дина НР-н Конституцин статьяца. Пачхьалкхан т1ег1анехь бакъонан бух биллина нохчийн маттанна. Халахеташ делахь а, оцу бакъонан бух т1ехь бан ма-беззара болх цабар бахьнехь, мотт ша хила безачу т1ег1анехь бац.